|  |  |
| --- | --- |
| Prvi.jpg |  [22. октобар 2012.] **10/12** |
|  |  |

|  |
| --- |
| **октобар 2012. године** |
| САОПШТЕЊЕ ЗА МЕДИЈЕ |

**Тромјесечни бруто домаћи производ**

**(II тромјесечје 2012/II тромјесечје 2011.)**

Тромјесечни бруто домаћи производ, у другом тромјесечју 2012. године у односу на друго тромјесечје 2011. године, реално је мањи за 0,3%.

Посматрано по подручјима Класификације дјелатности, највећи реални раст бруто додате вриједности остварен је у подручјима *Финансијско посредовање* за 4,7%, *Образовање* за3,5%, *Остале јавне, комуналне, друштвене, социјалне и личне услужне дјелатности* *за* 3,1%, *Здравствени и социјални рад* за3,0%*, Угоститељство* за2,9%*,* док је бруто додата вриједност реално мања у подручјима: *Прерађивачка индустрија* *за* 6,0%, *Пољопривреда, лов и шумарство* за 4,1% и *Грађевинарство* за3,7%.

У земљама из окружења забиљежене су сљедеће стопе реалног раста бруто домаћег производа за друго тромјесечје 2012. године у односу на исто тромјесечје 2011. године и то: Словенија (-3,2%), Хрватска (-2,2%), Македонија (-0,9%) и Србија (-0,8%).

**Остварене инвестиције за 2011. годину 1 359 836 000 КМ**

**(коначни подаци)**

|  |
| --- |
| **Остварене инвестиције** пословних субјеката (коначни подаци), чије је сједиште у Републици Српској, у 2011. години износиле су 1 359 836 000 КМ. У структури инвестиционих улагања, према дјелатности инвеститора, највише учествују *Државна управа, одбрана и обавезно социјално осигурање* са 26,9%, *Прерађивачка индустрија* са 16,2%, *Саобраћај*, *складиштење и комуникације* са 12,8%, итд. |
| Остварене инвестиције пословних субјеката регистрованих на територији Републике Српске у нова стална средства, према намјени инвестиција, у 2011. години износе 1 232 679 000 КМ. На територији Републике Српске уложено је 1 221 665 000 КМ (99,1%), док је на територији Федерације БиХ и Брчко Дистрикта БиХ уложено 11 014 000 КМ (0,9%).У структури инвестиционих улагања у нова стална средства на територији Републике Српске према намјени највише учествују, *Грађевинарство* са 20,9%, *Прерађивачка индустрија* са 14,1%, *Саобраћај, складиштење и комуникације* са 13,2%.  |

**Просјечна нето плата у септембру 804 КМ**

Највиша просјечна нето плата у подручју *Финансијско посредовање* 1 271 КМ, најнижа у подручју *Угоститељство* 551 КМ

**Просјечна мјесечна нето плата** запослених у Републици Српској,исплаћена у септембру 2012. године износи804 КМ, а просјечна мјесечна бруто плата 1 325 КМ.

Просјечна нето плата исплаћена у септембру 2012. године у односу на август 2012. године мања је номинално за 1,7% а реално за 2,5%. У односу на просјечну нето плату у 2011. години, просјечна нето плата у септембру 2012. године мања је номинално за 0,7%, а реално за 2,5%. У септембру 2012. године у односу на исти мјесец прошле године просјечна нето плата номинално је мања за 0,5% док је реално мања за 2,9%.

Највиша просјечна нето плата у септембру 2012. године, посматрано по подручјима дјелатности, исплаћена је у подручју *Финансијско посредовање* и износи 1 271 КМ, а најнижа у подручју *Угоститељство* 551 КМ.

У септембру 2012. године, у односу на август 2012. године, највећи номинални раст нето плате забиљежен је у подручјима *Рибарство* за 3,2%, *Пољопривреда, лов и шумарство* за 1,6% и *Трговина на велико и мало* за 1,2% док је номинално нижа плата у подручјима *Образовање* за 4,7%, *Грађевинарство* за 2,4% и *Пословање некретнинама* за 2,3%.

Графикон 1. Просјечнe нето платe запослених по мјесецима

**Мјесечна инфлација у септембру 2012. године 0,8%**

**Годишња инфлација (септембар 2012/септембар 2011.) 2,5%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у септембру 2012. године у односу на август 2012. године, више су у просјеку за 0,8%. Забиљежен је раст код 6 од укупно 12 одјељака. Највећи утицај на укупан раст цијена у септембру имало је повећање цијена у одјељцима *Превоз и* *Храна и безалкохолна пића.*

Највећи раст цијена у септембру забиљежен је у одјељку *Превоз 2,0%* због поновног поскупљења свих врста горива за 3,6%.

У одјељку *Храна и безалкохолна пића* на раст цијена од 1,5%, гдје група *Храна* биљежираст 1,6% највећи утицај је имало повећање цијена *Воћа* 6,8% и *Поврћа* 6,0% усљед сезонског утицаја цијена воћа и поврћа, затим повећање цијена шећера 4,6%, јестивог уља 1,3%, маслаца 1,0%, брашна 0,9%, хљеба 0,4%, меса 0,3% (пилетина 2,2%, свињетина 1,2%, телетина 0.2%). На групу Храна утицало је и повећање цијена свјеже и смрзнуте рибе за 1,9% и конзервисане и прерађене рибе за 0,5%, као и поскупљење кухињске соли 2,6%, концентроване супе 2,6% и сосова и зачина 0,6%. У групи *Безалкохолних пића* цијене су у просјеку више за 0,8% због више цијене какаа 2,7%, кафе за 0,7% и газираних безалкохолних пића 2,1%.

У одјељку *Образовање* раст цијена од 0,9% је настао усљед поскупљења мјесечне уплате за вртић у Приједору.

У одјељку *Алкохолна пића и дуван* забиљежен је раст цијена 0,2% усљед повећања цијена пива 1,0%.

Одјељак *Намјештај и покућство* биљежи раст цијена 0,1% због повећања цијена производа за чишћење и одржавање куће за 0,5%.

И одјељак *Здравство* биљежи раст цијена 0,1% због виших цијена фармацеутских производа за 0,2%.

У одјељцима *Становање и Комуникације* цијене су у просјеку остале исте.

Индекс одјељка *Рекреација и култура* биљежи пад цијена 0,3% због нижих цијена путних аранжмана за 8,5% с обзиром да је наступио крај љетне сезоне.

Цијене производа и услуга, који се користе за личну потрошњу у Републици Српској, у септембру 2012. године у односу на исти мјесец 2011. године, више су у просјеку за 2,5%.

Посматрано по одјељцима намјене потрошње, у септембру 2012. године у односу на септембарт 2011. године, највиши раст забиљежен је код одјељка *Алкохолна пића и дуван* за 9,6%,затим слиједе индекси одјељака: *Превоз* за 7,2%, *Комуникације* за 4,3%, *Храна и безалкохолна пића* за 2,2%, *Образовање* за 0,9%, *Остала добра* и *услуге за 0,6%, Становање* за 0,3%, *Намјештај и покућство за 0,2%*, *Здравство за 0,2%, Рекрација и култура* за 0,1%. Индекс одјељка *Ресторани и хотели* у просјеку је остао непромјењен,док је индекс одјељка *Одјећа и обућа* нижи за 3,6%.

**Цијене произвођача индустријских производа (IX 2012/VIII 2012.) у просјеку више 0,3%**

Цијенe произвођачa индустријских производа у септембру 2012. године у односу на август 2012. године у просјеку су више за 0,3%, у односу на септембар 2011. године више су за 1,0% и у односу на децембар 2011. године више су за 1,3%.

Посматрано по намјени потрошње, у септембру 2012. године у односу на август 2012. године цијене нетрајних производа за широку потрошњу у просјеку су више за 0,6%, цијене енергије за 0,3% док су цијене интермедијарних производа, цијене капиталних прозвода као и цијене трајних производа за широку потрошњу у просјеку су остале на истом нивоу.

Цијене нетрајних производа за широку потрошњу, посматрано по намјени потрошње, у септембру 2012. године у односу на септембар 2011. године, у просјеку су више за 1,2%, цијене енергије за 1,0%, цијене интермедијарних производа за 0,5%, цијене трајних производа за широку потрошњу за 0,3%, док су цијене капиталних прозвода у просјеку ниже за 0,4%.

Посматрано по подручјима индустријске производње (PRODCOM), цијене подручја подручја (Ц) вађење руда и камена у септембру 2012. године у односу на август 2012. године у просјеку су више за 1,0%, цијене подручја (Д) прерађивачка индустрија за 0,2%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У септембру 2012. године, у односу на септембар 2011. године, цијене подручjа *Прерађивачка индустрија* у просјеку су више за 1,1%, цијене подручја *Вађење руда и камена за 0,8%* ицијене подручја *Производња и снабдијевање електричном енергијом*, *гасом и водом* су више за 0,5%.

**Индекс индустријске производње (IX 2012/∅ 2011.) већи 3,5%**

Индекс запослених у индустрији (IX 2012/∅ 2011.) мањи 1,2%

**Индустријска производња** остварена у септембру 2012. године у односу на претходни мјесец текуће године већа је за 8,7%, у односу на исти мјесец прошле године већа је за 5,8% и у односу на просјечну мјесечну производњу из 2011. године за 3,5%.

Индустријска производња остварена у периоду јануар−септембар 2012. године у односу на исти период прошле године мања је за 4,6%. У истом периоду у подручју *Вађење руда и камена* забиљежена је негативна стопа промјене од 3,1%, у подручју *Прерађивачка индустрија* негативна стопа промјене од 4,5% и у подручју *Производња и снабдијевање електричном енергијом* негативна стопа промјене од 5,3%.

Посматрано по економској намјени индустријских производа у периоду јануар–септембар 2012. године у односу на исти период прошле године забиљежена је негативна стопа промјене трајних производа од 1,1%, нетрајних производа од 5,0%, енергије од 5,2% и интермедијарних производа од 7,5%, док је код капиталних производа забиљежена позитивна стопа промјене од 18,1%.

**Број запослених у индустрији** у септембру 2012. године у односу на август 2012. године мањи је за 0,2%.

Укупан број запослених у индустрији у периоду јануар−септембар 2012. године у поређењу са истим периодом прошле године мањи је за 1,7%, при чему је у подручју *Вађење руда и камена* забиљежен пад од 1,5% и у подручју *Прерађивачка индустрија* пад од 2,0%, док је у подручју *Производња и снабдијевање електричном енергијом* забиљежен раст броја запослених од 1,0%.

**Покривеност увоза извозом (I–IX 2012.) 53,5%**

Извоз (I-IX 2012/I-IX 2011.) смањен 4,7%

У септембру 2012. године, остварен је извоз у вриједности 237 милиона КМ и увоз у вриједности од 419 милиона КМ.

У оквиру укупно остварене робне размјене Републике Српске са иностранством у септембру ове године, проценат покривености увоза извозом износио је 56,7%.

У периоду јануар−септембар 2012. године остварен је извоз у вриједности од милијарду и 821 милиона КМ, што је за 4,7% мање у односу на исти период претходне године. Увоз је, у истом периоду, износио 3 милијарде 400 милиона КМ, што је за 2,0% више у односу на исти период претходне године.

Проценат покривености увоза извозом за првих девет мјесеци текуће године износио је 53,5%, док је спољнотрговински робни дефицит износио милијарду и 579 милиона КМ.

У погледу географске дистрибуције робне размјене Републикe Српскe са иностранством, у периоду јануар−септембар 2012. године, највише се извозило у Италију и то у вриједности од 318 милиона КМ, односно 17,5%, те у Србију, у вриједности од 284 милиона КМ, односно 15,6% од укупног оствареног извоза.

У истом периоду, највише се увозило из Русије и то у вриједности од 922 милиона КМ, односно 27,1% и из Србије, у вриједности од 576 милиона КМ, односно 16,9% од укупно оствареног увоза.

Посматрано по групама производа, у периоду јануар−септембар 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 238 милиона КМ, што износи 13,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 957 милиона КМ, што износи 28,1% од укупног увоза.

хиљ. КМ

2012

2011

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика националних рачуна** Драгана Куновацdragana.kunovac@rzs.rs.ba |
| **Статистика националних рачуна** Дијана Малешdijana.males@rzs.rs.ba |
| **Статистика рада** Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |